— Трансляцыя і прапаганда эфектыўных кіраўніцкіх практык — адзін з прыярытэтных напрамкаў дзейнасці абласнога інстытута развіцця адукацыі, — расказала начальнік вучэбна-метадычнага цэнтра кіраўніцкай дзейнасці ў адукацыі Брэсцкага абласнога ІРА В.Г.Строганава. — Развіццё сістэмы адукацыі ў сучасных дынамічных умовах патрабуе высокага ўзроўню кампетэнтнасці і прафесійнага майстэрства, адпаведных асобасных і дзелавых якасцей кіраўнікоў устаноў. Прыроджаных лідараў і таленавітых кіраўнікоў няшмат. Але добрым кіраўніком можна стаць, абапіраючыся на веды, новыя тэхналогіі, інавацыі і высокую працаздольнасць.